Dobriša Cesarić

Dobriša Cesarić bio je hrvatski i jugoslavenski pjesnik i jedan od najpoznatijih predstavnika hrvatske poezije.

Objavio je šest knjiga, koje su bile različiti izbori već objavljivanih pjesama, a pisao je kritičke i memoarske tekstove. Zbog jednostavnosti i jasnoće, ali i narativnosti, njegova lirika uživala je veliku popularnost kod širokih čitalačkih krugova. Bio je zaokupljen temom subjekta u otuđenom svijetu, poeziji je vratio estetiku bola, a orijentacija na čovjeka i društvo uputila ga je na socijalno angažiranu književnost. Mnogo je prevodio s njemačkog (Goethea, Heinea i Rilkea) i ruskog (Puškina, Ljermontova, Jesenjina i druge). Jedan je od prevodilaca čuvene Heineove pjesme "Azra", a bio je jedan od najprevođenijih hrvatskih pjesnika.

 Biografija 
Srednju realnu gimnaziju pohađao je u Osijeku. Studirao je pravo i filozofiju. Radio je kao činovnik, lektor, prevodilac i urednik.

Od 1916. stalno živi u Zagrebu, gdje je maturirao i zatim slušao predavanja na Filozofskom fakultetu. Te godine objavio je i prvu pjesmu pod nazivom "I ja ljubim" u časopisu Pobratim. Prva zbirka pjesama pod nazivom Lirika objavljena je 1931. u vlastitoj izdavačkoj kući i za to je dobio nagradu Jugoslavenske akademije znanosti i umjetnosti (JAZU). U međuratnim godinama službovao je u školi Narodnog zdravlja, a od 1945. bio je urednik u IP "Zora". Godine 1951. primljen je kao prvi član Jugoslavenske akademije nauka i umjetnosti. Od 1958. bio je u penziji. Do smrti je bio aktivan kao pjesnik i prevodilac.

Svojim pjesničkim opusom ušao je u italijansku antologiju svjetske lirike Poeti del mondo, te u njemačku antologiju savremene evropske lirike. Uz prepoznatljivu "Voćku poslije kiše", i druge antologijske pjesme, poput "Balade iz predgađa", "Oblaka", "Pjesme mrtvog pjesnika", "Slapa", "Povratka", bile su prevedene na mnoge svjetske jezike.

Preminuo je 18. decembra 1980. u Zagrebu, u 79. godini. Dugo je bolovao od dijabetesa i vrlo teškog oštećenja jetre.

 Bibliografija 
Pisao je lirske pjesme i pjesme u prozi. Napisao je više zbirki pjesama:

 Lirika, Zagreb, 1931.
 Spasena svjetla, Zagreb, 1938.
 Izabrani stihovi, Zagreb, 1942.
 Pjesme, Zagreb, 1951.
 Knjiga prepjeva, Zagreb, 1951.
 Osvijetljeni put, Zagreb, 1953.
 Tri pjesme, Zagreb, 1955.
 Goli časovi, Novi Sad, 1956.
 Proljeće koje nije moje, Zagreb, 1957.
 Izabrane pjesme, Zagreb, 1960.
 Poezija, Skoplje, 1965.
 Moj prijatelju, Zagreb, 1966.
 Slap, izabrane pjesme, Zagreb, 1970.
 Svjetla za daljine, Beograd, 1975.
 Izabrana lirika, Beograd, 1975.
 Izabrane pjesme i prepjevi, Sarajevo, 1975.
 Pjesme. Memoarska proza, Zagreb, 1976 (Pet stoljeća hrvatske književnosti, knj. 113)
 Voćka poslije kiše, Zagreb, 1978.

 Postumno 
 Spasena svjetla, Zagreb, 1985.
 Srebrna zrnca u pjesniku, Zagreb, 1985.
 Balada iz predgrađa, Zagreb, 1992.
 Povratak, Zagreb, 1995.
 Kadikad, Zagreb, 1997.
 Pjesme, ABC naklada, Zagreb, 2007.
 Izabrana djela, (prir. Vinko Brešić), drugo dopunjeno izdanje, Matica hrvatska, Zagreb, 2008.

 Nagrade 
 Nagrada JAZU za zbirku pjesama Lirika'' (1931)
 Zmajeva nagrada (1960)
 Godišnja nagrada "Vladimir Nazor" (1964)
 Nagrada "Vladimir Nazor" za životno djelo (1968)
 Nagrada "Goranov vijenac" (1976)

 Reference 

 Vanjski linkovi 

 Izabrane pjesme

Kategorija:Rođeni 1902.
Kategorija:Umrli 1980.
Kategorija:Biografije, Požega (Hrvatska)
Kategorija:Hrvatski pisci
Kategorija:Jugoslavenski pisci
Kategorija:Dobitnici Zmajeve nagrade
Kategorija:Hrvatski prevodioci